**ԱԼԱԳՅԱԶ ՀԱՄԱՅՆՔԻ ՂԵԿԱՎԱՐ ՋԱՍՄ ՄԱԽՄՈՒԴՈՎԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՆՐԱՊԵՏՈՒԹՅԱՆ ՏՈՆԻ ԱՌԹԻՎ**



Սիրելի՛ հայրենակիցներ,  
Շնորհավորում եմ Հայաստանի առաջին հանրապետության օրվա առթիվ:  
1918թ. մայիսի 28-ին մեր ժողովրդի հավաքական կամքի ու անկոտրում ոգու շնորհիվ իրականություն դարձավ անկախ պետականությունը վերականգնելու հայոց դարավոր իղձը: Մեր ժողովրդի կյանքում նշանակալի մայիսյան հաղթանակների շարքում՝ Սարդարապատի, Բաշ-Ապարանի, Ղարաքիլիսայի հերոսամարտերն առանձնանում են սեփական ուժերին ապավինելու, անկախության գաղափարն իրականություն դարձնելու առումով: Թեև Հայաստանի առաջին հանրապետությունը կարճ կյանք ունեցավ, սակայն նրա դասերը՝ ազատության, անկախության, ինքնիշխան պետության, հզոր պետականություն կերտելու փայլուն դրսևորումն էր, որը փոխանցվեց սերնդե-սերունդ:  
Այսօր Հայաստանի երրորդ հանրապետությունն վստահ առաջ է ընթանում` աստիճանաբար զարգացնելով իր տնտեսությունն ու հզորացնելով անկախ պետականությունը, ամրապնդելով իր տեղն ու դերը համաշխարհային գործընթացներում: Ժողովրդավարական արժեքների վրա հիմնված ազատ ու անկախ Հայաստանն այլընտրանք չունի և համոզված եմ, այլևս ոչ մի ուժ, ոչ մի դժվարություն ի զորու չի լինի խոչընդոտել մեր երթը: Մեկ անգամ ևս շնորհավորում եմ բոլորիս այս գեղեցիկ տոնի առթիվ և մաղթում քաջառողջություն, ամուր հավատ, դժվարությունները դիմագրավելու կամք ու տոկունություն: